ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தீவிரப்படுத்தப்பட்ட இந்திர தனுஷ் திட்டம் 3.0 தொடக்கம்: முதல் நாளில் 29 ஆயிரத்துக்கும் மேற்பட்ட குழந்தைகளுக்கு தடுப்பூசி
தீவிரப்படுத்தப்பட்ட இந்திர தனுஷ் 3.0 திட்டத்தை அமல்படுத்தும் நடவடிக்கையை பல மாநிலங்கள் / யூனியன் பிரதேசங்கள் தொடங்கியுள்ளன. இதன் மூலம் கொரோனா பரவல் அதிகம் இருந்த காலத்தில், வழக்கமான தடுப்பூசிகள் போடப்படாத குழந்தைகள், கர்ப்பிணி பெண்களுக்கு தற்போது தடுப்பூசிகள் போடப்படுகின்றன. முதல் கட்ட பணி கடந்த 22ம் தேதி தொடங்கியது. இது 15 நாட்களுக்கு நடக்கிறது.
இதற்கான பிரச்சாரத்தை மத்திய சுகாதாரத்துறை அமைச்சர் டாக்டர் ஹர்ஷ் வர்தன் கடந்த 19ம் தேதி தொடங்கினார். அனைத்து குழந்தைகளுக்கும் முழு அளவிலான தடுப்பூசி கிடைக்க வேண்டும் என அவர் வலியுறுத்தினார்.
பல மாநிலங்களில் இந்த பிரசாரத்தை முதல்வர்கள் மற்றும் மாநில சுகாதார அமைச்சர்கள் தொடங்கி வைத்தனர்.
நாட்டில் 29 மாநிலங்கள் / யூனியன் பிரதேசங்களில் 250 மாவட்டங்களில் இந்த பிரச்சாரம் மேற்கொள்ளப்படுகிறது. தடுப்பூசி போடும் இடங்களில் கொவிட்-19 நெறிமுறைகள் பின்பற்றும்படி அறிவுறுத்தப்பட்டுள்ளது.
கடந்த 22ம் தேதி மாலை 5 மணி வரை, 29,000 குழந்தைகள் மற்றும் 5,000 கர்ப்பிணிகளுக்கு தடுப்பூசிகள் போடப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700145
(Visitor Counter : 369
பாதுகாப்பு அமைச்சகம்
பாதுகாப்பு துறையில் ஒத்துழைப்புக்காக நைஜீரியா உடன் இணைய கருத்தரங்கம் நடைபெற்றது
இந்தியா மற்றும் நைஜீரியா ஆகிய நாடுகளுக்கிடையே இணைய கருத்தரங்கம் ஒன்று இன்று நடைபெற்றது. இந்திய ராணுவ தளவாடங்கள் உற்பத்தித் துறையின் உலகளாவிய வீச்சு மற்றும் ஒத்துழைப்பு குறித்து இந்த இணைய கருத்தரங்கம் நடத்தப்பட்டது.
பாதுகாப்பு அமைச்சகத்தின் ராணுவ தளவாடங்களை உற்பத்தி துறையின் கீழ் இந்த கருத்தரங்கம் நடைபெற்றது. நட்பு அயல் நாடுகளுடன் இத்தகைய நிகழ்ச்சிகள் நடத்தப்படுகின்றன.
ராணுவத் தளவாடங்கள் ஏற்றுமதிகளை அதிகரிப்பதற்கும், அடுத்த ஐந்து வருடங்களில் ராணுவத் தளவாடங்கள் ஏற்றுமதிகளுக்கான விலக்கான 5 பில்லியன் அமெரிக்க டாலர்களை எட்டுவதற்கும் நட்பு நாடுகளுடன் நடைபெற்று வரும் இணைய கருத்தரங்குகளின் தொடர்ச்சியாக இந்த நிகழ்ச்சி ஏற்பாடு செய்யப்பட்டது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1675740
வணிகம் மற்றும் தொழில்துறை அமைச்சகம்
முக்கிய துறைகளில் ஒட்டு மொத்த வளர்ச்சி குறைவு: மாநிலங்களவையில் மத்திய அமைச்சர் தகவல்
மத்திய வர்த்தகம் மற்றும் தொழில்துறை இணையமைச்சர் திரு சாம் பிரகாஷ் மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:திடீரென ஏற்பட்ட கொவிட்-19 தொற்று காரணமாக அமெரிக்கா, ஐரோப்பிய யூனியன், இங்கிலாந்து மற்றும் ஜப்பான் போன்ற நாடுகளின் முக்கிய பொருளாதாரம் வெகுவாக பாதிக்கப்பட்டன. இந்தியாவிலும், தேசியளவிலான முடக்கம் காரணமாக பல துறைகளில் வளர்ச்சி பாதிப்பு ஏற்பட்டது.ஆனால் முடக்கம் தளர்த்தப்பட்டவுடன், பொருளாதாரத்தின் பல துறைகளில் முன்னேற்றம் ஏற்பட்டன. கடந்த 2020 ஏப்ரல் மாதம் நிலக்கரி, கச்சா எண்ணெய், இயற்கை எரிவாயு, பெட்ரோலியம் சுத்திகரிப்பு, உரம், எஃகு, சிமென்ட் மற்றும் மின்சாரம் ஆகிய 8 முக்கிய துறைகளில் ஒட்டு மொத்த வளர்ச்சி வீதம் கடுமையாக குறைந்தது.தொழில்துறை உற்பத்தி, உள்நாட்டு மொத்த உற்பத்தியை ஊக்குவிக்க, பல முக்கிய நடவடிக்கைகளை மத்திய அரசு அமல்படுத்தியது. திவால் மற்றும் நொடிப்பு நிலை விதிமுறைகள் கொண்டுவரப்பட்டன. ஜிஎஸ்டி வரி எளிமையாக்கப்பட்டது. உள்நாட்டு உற்பத்தியை அதிகரிக்க, மேக் இன் இந்தியா திட்டம் ஊக்குவிக்கப்பட்டது. கொவிட்-19 தொற்று பாதிப்பை எதிர்த்து போராட ரூ.27.1 லட்சம் கோடி மதிப்பில் சிறப்பு பொருளாதார நிதியுதவி திட்டத்தை மத்திய அரசு அறிவித்தது.மின்-வர்த்தக நடவடிக்கைகளை நிர்வகிக்க நுகர்வோர் பாதுகாப்பு சட்டம், நிதி சட்டம், தகவல் தொழில்நுட்ப சட்டம், அன்னிய செலாவணி மேலாண்மை சட்டம், போட்டிகள் சட்டம் ஆகியவை கொண்டுவரப்பட்டது.அன்னிய நேரடி முதலீட்டுடன் கூடிய இ-வர்த்தக நிறுவனங்கள்/தளங்கள் ஆகியவை அன்னிய செலாவணி மேலாண்மை விதிமுறைகளின் படி ஒழுங்கு முறைப்படுத்தப்படுகின்றன.மின்-வர்த்தக நிறுவனங்களுக்கு எதிராக, அகில இந்திய வர்த்தக கூட்டமைப்பு தாக்கல் செய்த மனுக்களை அரசு பெற்றுள்ளது. விசாரிக்கும் அதிகாரம் அமலாக்கத்துறையிடம் உள்ளதால், இந்த மனுக்கள் அங்கு அனுப்பப்பட்டுள்ளன.
இவ்வாறு மத்திய வர்த்தகம் மற்றும் தொழில்துறை இணையமைச்சர் திரு சாம் பிரகாஷ் தெரிவித்தார்.
பாதுகாப்பு அமைச்சகம்
ஷாங்காய் ஒத்துழைப்புக் கூட்டமைப்பு கூட்டத்தின் ஒரு பகுதியாக மத்திய பாதுகாப்பு அமைச்சர், உஸ்பெகிஸ்தான், பெலாரஸ், கிர்கிஸ்தான் பாதுகாப்பு அமைச்சர்களுடன் பேச்சுவார்த்தை
ஷாங்காய் ஒத்துழைப்புக் கூட்டமைப்பு கூட்டத்தின் ஒரு பகுதியாக மத்திய பாதுகாப்பு அமைச்சர் திரு ராஜ்நாத்சிங், உஸ்பெகிஸ்தான் பாதுகாப்பு அமைச்சர் பஹோடிர் குர்பனாவ், பெலாரஸ் பாதுகாப்பு அமைச்சர் விக்டர் கெரினின், கிர்கிஸ்தான் பாதுகாப்பு அமைச்சர் பெக்பெலோடோவ் வி. அசன்கலிவிச் ஆகியோருடன் புதுதில்லியில் இன்று  பேச்சுவார்த்தை நடத்தினார். இதில் அந்த நாடுகளுடனான இந்தியாவின் நல்லுறவை பலப்படுத்துவதற்கான வழிகளை அடையாளம் காண்பது குறித்தும், இருதரப்புக்கும் பொதுவான விவகாரங்கள் பற்றியும் விவாதிக்கப்பட்டது.
இதேபோல் ஷாங்காய் ஒத்துழைப்புக் கூட்டமைப்பின் கூட்டம் நிறைவு பெற்றதையடுத்து அந்த கூட்டமைப்பின் பொதுச்செயலாளர் திரு ஜாங் மிங் பாதுகாப்பு அமைச்சர் திரு ராஜ்நாத்சிங்கை சந்தித்து பேசினார். இந்த சந்திப்பின் போது, இந்தியாவின் தலைமையின் கீழ் மேற்கொள்ளப்பட்டுள்ள பல்வேறு நடவடிக்கைகள் குறித்து விவாதிக்கப்பட்டது. அப்போது ஷாங்காய் கூட்டமைப்பின் ஆணையை செயல்படுத்த இந்தியா உறுதிபூண்டு இருப்பதாக திரு ராஜ்நாத்சிங், திரு ஜாங் மிங்கிடம் தெரிவித்தார்.
அறிவியல் மற்றும் தொழில்நுட்பத்துறை
கோவிட்-19 தொற்றுக்கு பிந்தைய உற்பத்தி நிறுவனங்களின் மாற்றம், தற்போதைய சவாலில் இருந்து விடுபட தொழில்துறைக்கு நெருக்கமான முறையில் ஆராய்ச்சி அவசியம்
அறிவியல், தொழில்நுட்பம் மற்றும் ஆராய்ச்சி மாற்றங்கள் வாயிலாக பொருளாதார நடவடிக்கைகளை மீண்டும் தொடங்குவது குறித்த டிஜிடல் மாநாடு நாள் முழுவதும் நடைபெற்றது. தேசிய தொழில்நுட்ப தினத்தையொட்டி ஏற்பாடு செய்யப்பட்டிருந்த இந்த மாநாட்டில், கோவிட்-19 தொற்றுக்கு பிந்தைய உற்பத்தி நிறுவனங்களின் மாற்றம், கூட்டு முயற்சிகளின் முக்கியத்துவம் குறித்து விவாதிக்கப்பட்டது. தற்போதைய சவாலில் இருந்து விடுபட தொழில்துறைக்கு நெருக்கமான முறையில் ஆராய்ச்சி கொண்டுவரப்பட வேண்டும் என்று மாநாட்டில் வலியுறுத்தப்பட்டது.
‘மருந்துகள் மற்றும் தொற்று நோய்களை எதிர்கொள்ளும் சிறந்த முன்னேற்பாடுகளுக்கான மருத்துவ தொழில்நுட்பம்’ குறித்த அமர்வில் பங்கேற்ற வல்லுநர்கள், இந்தப் பெருந்தொற்று , ஆராய்ச்சி மற்றும் மேம்பாட்டுக்கு ஒரு பெரிய வாய்ப்பாக அமைந்துள்ளது என்றும், இதனை வலுப்படுத்துவதற்கு தொற்றால் ஏற்பட்டுள்ள நிலையைப் பயன்படுத்த வேண்டும் என்றும் யோசனை தெரிவித்தனர்.
‘’பிற நாடுகளுடன் ஒத்துழைக்க இந்தியா விரும்புகிறது. தொற்றை எதிர்த்து முறியடிக்க சர்வதேச ஒத்துழைப்பை நாங்கள் எதிர்பார்க்கிறோம்’’ என்று அறிவியல் மற்றும் தொழில்நுட்பத் துறையின் சர்வதேச ஒத்துழைப்பு தலைவர் டாக்டர் எஸ்.கே. வர்ஷ்னி தெரிவித்தார்.
நாள் முழுவதும் நடைபெற்ற இந்த மாநாடு, விஞ்ஞானிகள், அரசு அதிகாரிகள், கல்வித்துறை நிபுணர்கள், தொழில்துறை பிரதிநிதிகள் ஆகியோரை ஒரே தளத்தில் இணைத்தது. அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி அமைப்பான தொழில்நுட்ப மேம்பாட்டு வாரியம், இந்திய தொழில் கூட்டமைப்புடன் இணைந்து இதற்கு ஏற்பாடு செய்தது.
(Visitor Counter : 147
விவசாயத்துறை அமைச்சகம்
டிஜிட்டல் இந்தியா விருது 2022: வேளாண் அமைச்சகத்தின் மின்னணு தேசிய வேளாண் சந்தை முன்முயற்சி, பிளாட்டினம் விருதை வென்றது
மத்திய வேளாண்மை மற்றும் விவசாயிகள் நல அமைச்சகத்தின் முன்முயற்சியான இ-நாம், இன்று புது தில்லியில் நடைபெற்ற டிஜிட்டல் இந்தியா விருதுகள் 2022 வழங்கும் நிகழ்ச்சியில் குடிமக்களின் டிஜிட்டல் அதிகாரமளிக்கும் பிரிவில் பிளாட்டினம் விருதை வென்றுள்ளது. நிகழ்ச்சியில் தலைமை விருந்தினராக கலந்து கொண்ட குடியரசு தலைவர் திருமதி திரௌபதி முர்மு, 2022 ஆம் ஆண்டுக்கான டிஜிட்டல் இந்தியா விருதுகளை வழங்கினார். மத்திய மின்னணு மற்றும் தகவல் தொழில்நுட்பம், ரயில்வே துறை அமைச்சர் திரு அஸ்வினி வைஷ்ணவ் முன்னிலையில், வேளாண் அமைச்சகத்தின் இணைச் செயலாளர் டாக்டர். என்.விஜயலட்சுமி இந்த விருதை பெற்றுக் கொண்டார்
22 மாநிலங்கள் மற்றும் 3 யூனியன் பிரதேசங்களில் உள்ள 1260 ஏபிஎம்சி மண்டிகளை ஒருங்கிணைத்து, 203 விவசாயம் மற்றும் தோட்டக்கலைப் பொருட்களின் ஆன்லைன் வர்த்தகத்தை எளிதாக்குவதன் மூலம் விவசாயிகள் தங்கள் விளைபொருட்களுக்கு சிறந்த லாபகரமான விலையை அடைய இ-நாம் உதவுகிறது. மண்டி செயல்பாடுகள் மற்றும் விவசாயப் பொருட்களின் மின் வர்த்தகத்தின் டிஜிட்டல் மாற்றத்தை அது ஊக்குவிக்கிறது. 31.12.2022 நிலவரப்படி, 1.74 கோடிக்கும் அதிகமான விவசாயிகள் மற்றும் 2.39 லட்சம் வர்த்தகர்கள் இ-நாம் போர்ட்டலில் பதிவு செய்துள்ளனர். ரூ. 2.42 லட்சம் கோடி மதிப்புள்ள 69 மில்லியன் மெட்ரிக் டன்கள் கொண்ட மொத்த வர்த்தகம் இ-நாம் தளத்தில் பதிவு செய்யப்பட்டுள்ளது.
டிஜிட்டல் இந்தியா விருதுகள் மத்திய மிண்ணனு மற்றும் தகவல் தொழில்நுட்பத்துறை அமைச்சகத்தால் நிறுவப்பட்டது, இது டிஜிட்டல் ஆளுமைத் துறையில் பல்வேறு அரசு நிறுவனங்களால் புதுமையான டிஜிட்டல் தீர்வுகள்/ முன்மாதிரியான முயற்சிகளை ஊக்குவிக்கவும் கௌரவிக்கவும் தேசிய போர்டல் ஆஃப் இந்தியாவின் கீழ் உள்ளது. டிஜிட்டல் இந்தியா விருதுகள் 2022, டிஜிட்டல் இந்தியா பார்வையை நிறைவேற்றுவதில் அரசாங்க நிறுவனங்களை மட்டுமல்லாமல் , ஸ்டார்ட்அப்களையும் ஊக்குவிப்பதை நோக்கமாகக் கொண்டுள்ளது. டிஜிட்டல் இந்தியா விருதுகள் 7 வெவ்வேறு பிரிவுகளின் கீழ் வழங்கப்பட்டது.
சுகாதாரம் மற்றும் குடும்ப நலத்துறை அமைச்சகம்
தொலை மருத்துவம் மூலம் 10 கோடிக்கும் மேற்பட்ட நோயாளிகளுக்கு சேவை புரிந்த இ-சஞ்ஜீவனி திட்டத்திற்கு மத்திய சுகாதார அமைச்சர் டாக்டர் மன்சுக் மாண்டவியா பாராட்டு தெரிவித்துள்ளார்
நாட்டின் சுகாதாரத் துறையில் இ-சஞ்ஜீவனி புரட்சியை ஏற்படுத்தியுள்ளது. மின்னணு சுகாதாரப் பயணத்தில் இந்தியா முக்கிய பயணத்தை கடந்துள்ளது. இந்திய அரசின் தேசிய தொலை மருத்துவ தளமான இ-சஞ்ஜீவனி 10 கோடி பயனாளிகளுக்கு சேவை வழங்கி மற்றொரு முக்கியப் பயணத்தை பதிவு செய்துள்ளது. மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா இன்று இதனைத் தெரிவித்தார்.
தொலை ஆலோசனையின் டிஜிட்டல் வாயிலாக அளிக்கப்படும் சுகாதார சேவைகள் குறித்து பாராட்டுத் தெரிவித்த டாக்டர் மாண்டவியா, தொலை மருத்துவத்தில் சிறப்பு நிபுணத்துவம் பெற்றவர்கள் மற்றும் மருத்துவ நிபுணர்கள் 2,29,057 பேர் மூலம் 1152 ஆன்லைன் ஓபிடி மற்றும் 15,731 கேந்திரங்கள் மூலம் 1,15,234 சுகாதாரம் மற்றும் நலவாழ்வு மையங்கள் வாயிலாக 100.11 மில்லியன் நோயாளிகளுக்கு சேவை அளிக்கப்பட்டதாக குறிப்பிட்டார். நாள்தோறும் 5,10,702 நோயாளிகளுக்கு தொலை மருத்துவ சேவை வழங்கப்படுகிறது என்று தெரிவித்தார்.
விவசாயத்துறை அமைச்சகம்
துல்லியமான விவசாயத்திற்காக உணரி மட்டும் உணர்தல் என்னும் வைபவ் மாநாட்டு அமர்வை இந்திய விவசாய ஆராய்ச்சி நிறுவனம் நடத்தியது
38 பேச்சாளர்கள் உட்பட 1,019 பேர் கலந்துகொண்ட துல்லியமான விவசாயத்திற்காக உணரி மட்டும் உணர்தல் என்னும் வைபவ் மாநாட்டு அமர்வை இந்திய விவசாய ஆராய்ச்சி நிறுவனம் 2020 அக்டோபர் 5 அன்று நடத்தியது.
வைஷ்விக் பாரதிய வைக்யானிக்  என்னும் இந்திய அரசால் நடத்தப்படும் இந்த நிகழ்வு, இந்தியா மற்றும் வெளிநாட்டில் வாழும் ஆராய்ச்சியாளர்கள் மற்றும் கல்வியாளர்களுக்கான சர்வதேச மெய்நிகர் மாநாடாகும்.
உலகெங்கும் உள்ள இந்தியாவை சேர்ந்த கல்வியாளர்களையும், ஆராய்ச்சி மற்றும் மேம்பாட்டு நிறுவனங்களில் பணிபுரிபவர்களையும், ஆராய்ச்சியாளர்களையும் ஒற்றை தளத்தில் இணைத்து உலகளாவிய மேம்பாட்டுக்காக இந்தியாவின் அறிவியல் மற்றும் தொழில்நுட்ப அடித்தளத்தை வலுவாக்குவதே இதன் நோக்கமாகும்.
சர்வதேச மற்றும் இந்திய நிபுணர்கள் ஒரு மாதத்துக்கு பல்வேறு இணையக் கருத்தரங்குகள், காணொலிகளில் பங்கேற்பார்கள். 55 நாடுகளில் இருந்து 3000-க்கும் அதிகமான இந்திய வம்சாவளி கல்வியாளர்கள் மற்றும் விஞ்ஞானிகளும், 10,000-க்கும் மேற்பட்ட இந்தியாவில் உள்ள ஆராய்ச்சியாளர்கள் மற்றும் கல்வியாளர்களும் இதில் பங்கேற்கிறார்கள். இந்திய அரசின் முதன்மை அறிவியல் ஆலோசகர் தலைமையில் சுமார் 200 கல்வி நிறுவனங்கள் மற்றும் அறிவியல் & தொழில்நுட்ப துறைகள் இம்மாநாட்டை அக்டோபர் மாதம் முழுவதும் நடத்துகிறார்கள்.
40 நாடுகளில் இருந்து 1500 பேர் மற்றும் 200 முன்னணி இந்திய ஆராய்ச்சி மற்றும் மேம்பாட்டு நிறுவனங்கள் 18 பலதரப்பட்டத் துறைகளில் 80 தலைப்புகளில் 200-க்கும் அதிகமான அமர்வுகளில் மெய்நிகர் முறையில் விவாதிப்பார்கள். சர்தார் படேல் ஜெயந்தியை முன்னிட்டு 2020 அக்டோபர் 31 அன்று நிறைவு நிகழ்ச்சி திட்டமிடப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662115
----
(Visitor Counter : 159
சுகாதாரம் மற்றும் குடும்ப நலத்துறை அமைச்சகம்
உலகலாவிய தடுப்பூசித் திட்டத்தின் கீழ் புதிதாக தடுப்பூசிகளைப்பெற மத்திய அரசு விண்ணப்பம்
“முழுமையான அரசின்” அணுகுமுறையுடன் இந்தியாவில் கடந்த ஜனவரி 16-ஆம் தேதி தடுப்பூசித் திட்டத்தை இந்திய அரசு மாநிலங்கள் மற்றும் யூனியன் பிரதேசங்களின் ஆதரவுடன் தொடங்கியது. பல்வேறு தரப்பினரின் கோரிக்கைகளுக்கு ஏற்ப மே 1-ஆம் தேதி முதல் தாராளமயமாக்கல் மூன்றாம் கட்ட தடுப்பூசி உத்தியின் கீழ் 18 வயதிற்கு மேற்பட்டவர்களுக்கு தடுப்பூசி செலுத்தப்படுகிறது. தற்போது அடுத்தக் கட்டமாக, அரசு சுகாதார மையங்களில் 18 வயதிற்கு மேற்பட்ட அனைவருக்கும் கொவிட்-19 தடுப்பூசி இலவசமாக வழங்கப்பட உள்ளது.
தேசிய கொவிட் தடுப்பூசித் திட்டத்தின் வழிகாட்டுதல்களில் மேற்கொள்ளப்பட்டுள்ள இந்த மாற்றங்கள் குறித்து பிரதமர் நேற்று அறிவித்ததை அடுத்து, உடனடியாக இதற்கான நடவடிக்கைகள் மேற்கொள்ளப்பட்டுள்ளன. இதன்படி சீரம் இன்ஸ்டிடியூட் ஆஃப் இந்தியா நிறுவனத்திடமிருந்து 25 கோடி டோஸ் கோவிஷீல்டு தடுப்பூசியையும், பாரத் பயோடெக் நிறுவனத்திடமிருந்து 19 கோடி டோஸ் கோவேக்சின் தடுப்பூசியையும் பெறுவதற்கு மத்திய சுகாதார அமைச்சகம் ஆர்டர் செய்துள்ளது.
கொவிட்-19 தொற்றுக்கு எதிரான இந்த 44 கோடி டோஸ்கள்  தற்போது முதல் டிசம்பர் 2021 வரை இருப்பில் இருக்கும்.
கூடுதலாக, கொள்முதல் செய்வதற்கான 30 சதவீத முன்பணம் இரண்டு நிறுவனங்களுக்கும் வழங்கப்பட்டுவிட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725339
பிரதமர் அலுவலகம்
ராஜஸ்தானின் டௌஸாவில் பல்வேறு திட்டங்களின் அடிக்கல் நாட்டுதல் மற்றும் தொடக்க விழாவில் பிரதமர் நிகழ்த்திய உரையின் தமிழாக்கம்
ராஜஸ்தான் ஆளுநர் திரு கல்ராஜ் அவர்களே, முதலமைச்சர் திரு அசோக் கெலாட் அவர்களே, ஹரியானா முதலமைச்சர் திரு மனோகர்லால் அவர்களே, எனது அமைச்சரவை சகாக்களான நிதின் கட்கரி அவர்களே, கஜேந்திர சிங் ஷெகாவத் அவர்களே, வி.கே.சிங் அவர்களே, இதர அமைச்சர்களே, நாடாளுமன்ற உறுப்பினர்களே, பிரமுகர்களே, சகோதர சகோதரிகளே!
தில்லி – மும்பை விரைவுப் பாதையின் முதலாவது கட்டத்தை இன்று நாட்டுக்கு அர்ப்பணிப்பதில் நான் மிகவும் பெருமை கொள்கிறேன். இது நாட்டின் மிகப்பெரிய, அதிநவீன விரைவுப் பாதைகளில் ஒன்றாகும். வளர்ச்சியின் பாதையில் இந்தியா முன்னேறிச் செல்வதன் மற்றொரு மகத்தான எடுத்துக்காட்டாக இது உள்ளது. இத்தருணத்தில் டௌஸாவின் மக்களுக்கும், நாட்டு மக்கள் அனைவருக்கும் நான் வாழ்த்துத் தெரிவிக்கிறேன்.
சகோதர சகோதரிகளே,
இத்தகைய நவீன சாலைகள், நவீன ரயில் நிலையங்கள், ரயில்வே பாதைகள், மெட்ரோ ரயில்கள், விமான நிலையங்கள் கட்டப்பட்டிருப்பது நாட்டின் முன்னேற்றத்திற்கு உத்வேகம் அளிக்கின்றன. அடிப்படைக் கட்டமைப்பில் செலவிடப்படும் நிதி யதார்த்தத்தில் பல வகையான தாக்கங்களை ஏற்படுத்துகின்றன என்பதை உலகின் ஆய்வுகள் தெரிவிக்கின்றன. கடந்த ஒன்பது ஆண்டுகளில் அடிப்படை கட்டமைப்பில் மத்திய அரசு பெருமளவு முதலீடுகளை செய்துள்ளது. ராஜஸ்தானில் கூட கடந்த ஆண்டுகளில் ரூ.50,000 கோடிக்கும் அதிகமாக நெடுஞ்சாலைகளில் முதலீடு செய்யப்பட்டுள்ளது. இந்த ஆண்டின் பட்ஜெட்டில் அடிப்படை கட்டமைப்புக்கு ரூ.10 லட்சம் கோடியை நாங்கள் ஒதுக்கியுள்ளோம். 2014-உடன் ஒப்பிடுகையில் இது ஐந்து மடங்கு அதிகமாகும்.
நண்பர்களே,
இந்த விரைவுப்பாதை நெடுக, கிராமப்புற சில்லரை அங்காடிகள் உள்ளன. இதனால் உள்ளூர் விவசாயிகள், நெசவாளர்கள், கைவினைக்கலைஞர்கள் தங்களின் உற்பத்திப் பொருட்களை எளிதாக விற்பனை செய்ய முடியும். ராஜஸ்தான் தவிர, ஹரியானா, மத்தியப்பிரதேசம், குஜராத், மகாராஷ்டிரா ஆகியவற்றின் பல மாவட்டங்களும் தில்லி-மும்பை விரைவுப்பாதை மூலம் பெரிதும் பயனடையும்.
நண்பர்களே,
இந்த விரைவுப்பாதை பிரதமரின் விரைவுசக்தி தேசிய பெருந்திட்டத்தால், ஊக்கம் பெற்றுள்ளது என்பதை அறிந்து நான் மகிழ்ச்சி அடைகிறேன். விரைவுசக்தி பெருந்திட்டத்தின்கீழ், இந்த விரைவுப்பாதையில் 5-ஜி இணைப்புக்குத் தேவைப்படும் கண்ணாடி இழை வடங்கள் பதிக்கப்படுகின்றன. சில இடங்களில் மின்சார வயரிங், சமையல் எரிவாயு குழாய்ப் பாதைகள் பொருத்தப்பட்டுள்ளன. உபரியாக உள்ள நிலம் சூரிய மின்சக்திக்கான உற்பத்தி மற்றும் தொகுப்புக்கு பயன்படுத்தப்படும். இந்த முயற்சிகள் அனைத்தும் எதிர்காலத்தில் கோடிக்கணக்கான மக்களை பாதுகாக்கும். நாட்டின் நேரத்தை மிச்சப்படுத்தும்.
குறு சிறு மற்றும் நடுத்தர தொழில் துறை அமைச்சகம்
நாளை குஜராத் செல்கிறார் குறு,சிறு மற்றும் நடுத்தர தொழில்துறை அமைச்சர்
குஜராத் மாநிலம் அகமதாபாத்தில் நாளை குறு, சிறு மற்றும் நடுத்தர தொழில் மோம்பாட்டு மையத்தின் புதிய கட்டிடத்தை, இத்துறைக்கான மத்திய அமைச்சர் திரு நாராயண் ராணே தொடங்கி வைக்கிறார்.
புதுமை கண்டுபிடிப்பாளர்கள் மற்றும் தொடக்க நிறுவனங்களுக்கான விருதுகளையும் அவர் வழங்குகிறார். உலகளாவிய தொழில்முனைவு கண்காணிப்பு அறிக்கை, ‘தறி முதல் வணிக வளாகம் வரை’ என்ற கையேடு ஆகியவற்றையும் மத்திய அமைச்சர் வெளியிடுகிறார்.
குறு,சிறு மற்றும் நடுத்தர தொழில் கண்காட்சியை பார்வையிடுவதோடு, நூலகம் மற்றும் அலுவலக கட்டிடத்தையும் திரு ராணே தொடங்கி வைக்கிறார்.
பிரதமர் அலுவலகம்
உத்தரபிரதேசத்தின் பிலிபிட்டில் சாலை விபத்தில் உயிரிழந்தோருக்கு பிரதமர் இரங்கல்
உத்தரபிரதேச மாநிலம் பிலிபிட்டில் நிகழ்ந்த சாலை விபத்தில் உயிரிந்தோருக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் அலுவலகம்
துணை செயலர்கள் கூட்டத்தின் நிறைவு நிகழ்ச்சியில் 2016 ஆம் ஆண்டை சேர்ந்த ஐ.ஏ.எஸ். அதிகாரிகள் பிரதமர் முன்னிலையில் தங்கள் கருத்துரையை சமர்ப்பித்தனர்
துணை செயலர்கள் பயிற்சியின் நிறைவு நிகழ்ச்சியின் ஒரு பகுதியாக 2016 ஆம் ஆண்டை சேர்ந்த ஐ.ஏ.எஸ். அதிகாரிகள் பிரதமர் திரு. நரேந்திர மோடி முன்நிலையில் இன்று தங்கள் கருத்துரையை சமர்ப்பித்தனர்.
விவசாயிகள் வருமானத்தை அதிகரித்தல், மண் வள அட்டை, மக்கள் குறைத்தீர்ப்பு, மக்களை மையப்படுத்திய சேவைகள், மின்சார துறை சீரமைப்பு, சுற்றுலா வசிதிகள், இணைய-ஏலம் மற்றும் ஸ்மார்ட் நகர்புற மேம்பாட்டு தீர்வுகள் என தேர்ந்தெடுக்கப்பட்ட எட்டு தலைப்புகளில் அதிகாரிகள் இந்த கருத்துரையை வழங்கினார்கள்.
இந்த நிகழ்ச்சியில் பேசிய பிரதமர், இந்த துணை செயலர்கள் பயிற்சி இளைய மற்றும் மூத்த அதிகாரிகள் இடையே கலந்துரையாடல் ஏற்பட நல்ல வாய்ப்பாக உள்ளது என்று குறிப்பிட்டார். பல்வேறு அமைச்சகத்தில் அவர்கள் பணியாற்றியபோது ஏற்பட்ட அனுபவங்களில் சிறந்த அனுபவங்களை பகிர்ந்துகொள்ளுமாறு அறிவுறுத்தினார். தங்களின் பணிநாளில் எந்த பதவியில் இருந்தாலும் அரசிடம் மக்கள் எதை எதிர்பார்க்கிறார்கள் என்பதை அறிந்து அந்த எதிர்பார்ப்பை பூர்த்திசெய்யும் வகையில் பணிபுரிய வேண்டும் என்று கூறினார்.
தங்களின் பணிக் கடமையின் பகுதியாக தம்மை சுற்றியுள்ள பொதுமக்களுடன் நல்ல உறவினை ஏற்படுத்திக்கொள்ளுமாறு இளம் அதிகாரிகளை பிரதமர் ஊக்கப்படுத்தினார். தங்களின் பணிகள் மற்றும் நோக்கங்களை வெற்றிகரமாக செயல்படுத்த மக்களுடனான நெருங்கிய உறவு மிகவும் உதவும் என்று அவர் கூறினார்.
இளம் அதிகாரிகள் வழங்கிய விளக்கக்காட்சிகளை பிரதமர் வெகுவாக பாராட்டினார்.
நித்தி ஆயோக்
பெண்கள் தலைமையிலான வளர்ச்சி குறித்த நிதி ஆயோக் மாநிலப் பயிலரங்கம்; கோவாவில் அமோக வெற்றி!
தொழில் முனைவோர் மூலம் பெண்கள் தலைமையிலான வளர்ச்சியை செயல்படுத்துவதற்கான மகளிர் தொழில்முனைவோர் மேடை - நிதி ஆயோக் மாநில பட்டறை தொடரின் தொடக்க பதிப்பு கடந்த 3 ஆம் தேதி கோவாவில் உள்ள சிஎஸ்ஐஆர்-தேசிய கடலியல் நிறுவனத்தின் கூட்ட அரங்கில் ஏற்பாடு செய்யப்பட்டது.
நாட்டின் மேற்கு பிராந்தியத்தை மையமாகக் கொண்டு கோவா மாநில அரசுடன் இணைந்து இந்தப் பயிலரங்கம் நடைபெற்றது.
இந்தப் பயிலரங்கில் பெண் தொழில்முனைவோர், உள்ளூர் சுய உதவிக் குழுக்கள் மற்றும் குழுமங்கள், அரசு அதிகாரிகள், தொழில்துறை பிரதிநிதிகள், நிதி நிறுவனங்கள், தொண்டு நிறுவனங்களின் பிரதிநிதிகள் மற்றும் பலர் உட்பட 500 க்கும் மேற்பட்டோர் பங்கேற்றனர்.
கோவா மாநில முதலமைச்சர் டாக்டர் பிரமோத் சாவந்த், நிதி ஆயோக் உறுப்பினர் டாக்டர் வி.கே.சரஸ்வத் மற்றும் நிதி ஆயோக்கின் தலைமை நிர்வாக அதிகாரி திரு.பி.வி.ஆர்.சுப்பிரமணியம் உள்ளிட்ட முக்கிய பிரமுகர்கள் இந்த வரலாற்று சிறப்புமிக்க பயிலரங்கில் கலந்து கொண்டனர்.
நிகழ்வில் பேசிய முதலமைச்சர் டாக்டர் பிரமோத் சாவந்த், நிதி ஆயோக்கின் உதவியுடன் கோவா மாநில தொலைநோக்குத் திட்டம் 2047 தயாரிக்கப்படும் என்று கூறினார்.
நிகழ்வில் பேசிய நிதி ஆயோக்கின் உறுப்பினர் டாக்டர் வி.கே.சரஸ்வத், வேலைவாய்ப்பு-கல்வி விகிதத்தை பராமரித்தல், பெண்கள் தொழில் முனைவை ஊக்குவித்தல் மற்றும் தொழிலாளர்களை மறுசீரமைத்தல் ஆகிய மூன்று முக்கிய முன்னுரிமைகளை வலியுறுத்தினார்.
நிதி ஆயோக் தலைமை நிர்வாக அதிகாரி பி.வி.ஆர்.சுப்பிரமணியம், பெண்கள் தலைமையிலான வளர்ச்சிக்கு முன்னுரிமை அளிப்பதில் மத்திய அரசின் அசைக்க முடியாத உறுதிப்பாட்டை மீண்டும் உறுதிப்படுத்தினார்.
சுகாதாரம் மற்றும் குடும்ப நலத்துறை அமைச்சகம்
ஆரோக்கியமான மனம், ஆரோக்கியமான இல்லம்: பிப்ரவரி 14 அன்று நாடு முழுவதும் உள்ள 1.56 லட்சம் சுகாதார மற்றும் ஆரோக்கிய மையங்களில் சிறப்பு முகாம்கள்
ஆரோக்கியமான வாழ்க்கை சம்பந்தமான விழிப்புணர்வை அதிகரிப்பதற்காக கடந்த ஆண்டு தொடங்கப்பட்ட ஆரோக்கியமான மனம், ஆரோக்கியமான இல்லம் பிரச்சாரத்தின் ஒரு பகுதியாக ஒவ்வொரு மாதமும் 14-ஆம் தேதி நாடு முழுவதும் உள்ள 1.56 லட்சம் ஆயுஷ்மான் பாரத்- சுகாதாரம் மற்றும் ஆரோக்கிய மையங்களில் சுகாதார முகாம்கள் நடைபெறும். யோகா, ஜூம்பா, தொலை ஆலோசனை, ஊட்டச்சத்து திட்டம், தொற்று அல்லாத நோய்களின் பரிசோதனை மற்றும் மருந்துகளின் விநியோகம், சிக்கல் செல் நோய் பரிசோதனை முதலியவை நாடு முழுவதும் நடைபெறும் சுகாதார முகாம்களில் மேற்கொள்ளப்படும்.
உடல் மற்றும் மன ஆரோக்கியம் சார்ந்த விழிப்புணர்வை ஏற்படுத்தவும், சுற்றுச்சூழலுக்கு உகந்த போக்குவரத்தை ஊக்குவிக்கவும் பிப்ரவரி 14, 2023 அன்று அனைத்து ஆயுஷ்மான் பாரத்- சுகாதாரம் மற்றும் ஆரோக்கிய மையங்களில் மிதிவண்டி பேரணி நடைபெறும். தங்களது அருகில் உள்ள சுகாதாரம் மற்றும் ஆரோக்கிய மையங்களில் நடைபெறவுள்ள இந்த சைக்கிளதான் நிகழ்வில் பொதுமக்கள் அனைவரும் கலந்து கொள்ள வேண்டும் என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா கேட்டுக் கொண்டுள்ளார்.
“நமது உடலை ஆரோக்கியமாகவும் சுறுசுறுப்பாகவும் வைத்துக் கொள்வதற்கு மிதிவண்டி ஓட்டுதல் மிகச் சிறந்த வழிகளுள் ஒன்று. உங்களால் இயன்ற வரை அதிகமாகவோ, அல்லது குறைவாகவோ, தொலைவாகவோ, அல்லது குறுகிய தூரமோ மிதிவண்டியில் பயணியுங்கள், ஆனால் நிச்சயம் மிதிவண்டியை ஓட்டுங்கள்”, என்று ட்விட்டர் பதிவில் அவர் குறிப்பிட்டார்.
விடுதலையின் அமிர்தப் பெருவிழாவைக் குறிக்கும் வகையில் சுகாதார மற்றும் ஆரோக்கியம் என்ற கருப்பொருளை ஊக்குவிப்பதற்காக நவம்பர் 2022 முதல் அக்டோபர் 2023 வரை ஓராண்டு காலம் இந்த பிரச்சாரம் மேற்கொள்ளப்படுவது குறிப்பிடத்தக்கது.
பிரதமர் அலுவலகம்
எதிர்வரும் தமது அமெரிக்க பயணம் குறித்து மக்களிடையே எழுந்துள்ள உற்சாகத்திற்கு பிரதமர் நன்றி தெரிவித்துள்ளார்
எதிர்வரும் பிரதமரின் அமெரிக்க பயணம் குறித்து எழுந்துள்ள பலதரப்பட்ட ஆதரவு மற்றும் உற்சாகத்திற்காக அமெரிக்க நாடாளுமன்ற உறுப்பினர்கள், துறைத் தலைவர்கள் உட்பட அனைத்து தரப்பு மக்களுக்கும் பிரதமர் திரு நரேந்திர மோடி நன்றி தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“நாடாளுமன்ற உறுப்பினர்கள், துறை தலைவர்கள் உட்பட அனைத்து பிரிவு மக்களும் எதிர்வரும் எனது அமெரிக்க பயணம் தொடர்பான தங்களது உற்சாகத்தை பகிர்ந்து வருகிறார்கள். அவர்களது அன்பான வார்த்தைகளுக்கு எனது நன்றி. இது போன்ற பலதரப்பட்ட ஆதரவு, இந்திய-அமெரிக்க உறவுகளின் வலிமையை எடுத்துரைக்கிறது.”
மனித வள மேம்பாட்டு அமைச்சகம்
மத்திய அமைச்சர்கள் திரு தர்மேந்திர பிரதானும் திருமதி நிர்மலா சீதாராமனும் குவி மற்றும் தேசியா பழங்குடி மொழி புத்தகங்களை புவனேஸ்வரில் வெளியிட்டனர்
மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதானும் மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமனும் புவனேஸ்வரில் குவி மற்றும் தேசியா பழங்குடி மொழி புத்தகங்களை வெளியிட்டனர்.
இந்த விழாவில் உரையாற்றிய திரு பிரதான், ஒடிசாவின் மொத்த மக்கள் தொகையில் 23% ஐ உள்ளடக்கிய 62 க்கும் மேற்பட்ட பழங்குடியினர் உள்ளனர், எனவே, மாணவர்களின் பேச்சு திறன், கற்றல் விளைவு மற்றும் அறிவாற்றல் வளர்ச்சியை மேம்படுத்த அவர்களின் உள்ளூர் தன்மை மற்றும் கலாச்சாரத்தின் அடிப்படையில் படங்கள், கதைகள் மற்றும் பாடல்களின் உதவியுடன் கற்பிப்பது அவசியம் என்றார்.இது தொடர்பாக, தேசிய கல்வி ஆராய்ச்சி மற்றும் பயிற்சி கவுன்சில்  முதல் முறையாக, ஒடிசாவின் மத்திய பல்கலைக்கழகத்துடன் இணைந்து, ஒடிசாவின் பிரிக்கப்படாத கோராபுட் மாவட்டத்தில் குவி மற்றும் தேசியா பழங்குடி மொழிகளைப் பேசும் குழந்தைகளுக்காக "குவி பிரைமர்" மற்றும் "தேசியா பிரைமர்" என்ற இரண்டு விலைமதிப்பற்ற புத்தகங்களை தயாரித்துள்ளது என்று அவர் தெரிவித்தார். இந்த இரண்டு பிரைமர்  களும் அந்தக் குழந்தைகளின் வலுவான கல்வி அடித்தளத்தை உருவாக்குவது மட்டுமின்றி, ஒடிசா பழங்குடி சமூகத்தின் கலாச்சாரம், மொழி, பாரம்பரியம் மற்றும் அடையாளத்தைப் பாதுகாத்து வளர்க்கும் என்று அவர் கூறினார்.
விழாவில் பேசிய திருமதி நிர்மலா சீதாராமன், தேசிய கல்விக் கொள்கை 2020 மிகவும் முற்போக்கான கொள்கையாகும். இது வெவ்வேறு நபர்கள் தங்கள் மனதை ஒன்றிணைத்த விரிவான ஆலோசனைகளின் விளைவாகும். இது மத்திய அரசு முடிவு செய்து அனைத்து மாநிலங்கள் மீதும் திணிக்கும் விஷயம் அல்ல. இது ஒரு பரந்த கட்டமைப்பாகும், மாநிலங்கள் தங்கள் தேவைகளுக்கு ஏற்ப அதை மாற்றியமைக்க முடியும். என்றார். ஒருவர் தனது தாய்மொழியில் கற்கும்போது, பேசும்போது மற்றும் சிந்திக்கும்போது, சிந்தனையில் தெளிவு ஏற்படும். அதனால்தான் தாய்மொழியில் கற்றல் முக்கியம். பழங்குடியின குழந்தைகளின் கல்விக்காக கல்வி அமைச்சகமும், கல்வி அமைச்சர் தர்மேந்திர பிரதானும் அனைத்து முயற்சிகளையும் மேற்கொண்டு வருகின்றனர். உள்ளூர் மொழிகள் மற்றும் வட்டார வழக்குகளில் தொடக்கநிலை நூல்களை அறிமுகப்படுத்துவதற்கான நடவடிக்கை எடுக்கப்படுகிறது. மேலும் பிரதமர் திரு நரேந்திர மோடியின் 'ஒரே இந்தியா உன்னத இந்தியா' என்ற தொலைநோக்குப் பார்வையை மேலும் வளப்படுத்தும் என்று அவர் மேலும் கூறினார்.
பிரதமர் அழைப்பின் பேரில், "எனது மண் எனது தேசம் " என்ற நாடு தழுவிய இயக்கத்தின் கீழ், நாட்டுக்காக தியாகம் செய்த மாவீரர்களுக்கு மரியாதை செலுத்துவதற்காக அமைச்சர்கள் இன்று தொடர்ச்சியான நிகழ்வுகளில் கலந்து கொண்டனர்.
பூரி கடற்கரையில் பத்மஸ்ரீ விருது பெற்ற மணல் சிற்பி திரு சுதர்சன் பட்நாயக் அமைத்த "எனது மண் எனது தேசம்" குறித்த மணல் சிற்பத்தை அமைச்சர்கள் பார்வையிட்டனர். நாட்டிற்காக தங்கள் வாழ்க்கையை தியாகம் செய்த "நாயகர்களுக்கு" அஞ்சலி செலுத்த இந்தக் கலைப்படைப்பு ஒரு தனித்துவமான மற்றும் பாராட்டத்தக்க வழியாகும் என்று திரு பிரதான் தெரிவித்தார். இப்பணியில் ஈடுபட்ட சிற்பிகள் அனைவருக்கும் அவர் நன்றி தெரிவித்தார்.
தியாகிகள் மற்றும் சுதந்திர போராட்ட வீரர்களின் குடும்பத்தினரையும் அமைச்சர்கள் கௌரவித்தனர். தில்லியில் 'அமிர்தத் தோட்டம் ' ஒன்றை உருவாக்க தியாகி ஜெயி ராஜகுருவின் பிறப்பிடமான பூரிமாவட்டத்தின் பிராஹரகிருஷ்ணாபூர் கிராமத்தில் இருந்து வீடு வீடாக 'அமிர்தக் கலசத்தில்' மண் மற்றும் அரிசியை சேகரித்தனர். தியாகி ஜெயி ராஜகுருவின் சிலைக்கு மாலை அணிவித்தனர்.